**Termeni de utilizare**

Bine aţi venit! Aceşti termeni de utilizare contractuali între dumneavoastră şi Zoetis Inc (denumită în continuare “*Zoetis*”) guvernează folosirea de către dumneavoastră a site-ului www.zoetis.com (denumit în continuare “*Site*”). **Prin accesarea sau utilizarea Site-ului, confirmaţi că aţi citit şi înţeles şi că aţi acceptat, fără excepţii sau limitări, aceşti termeni de utilizare contractuali, precum şi Politica de confidenţialitate a companiei noastre, inclusă în acest document prin trimitere. În cazul în care nu doriţi să acceptaţi aceşti termeni de utilizare, nu veţi putea accesa acest Site.**

1. **Drepturi de proprietate şi utilizarea Site-ului**. Sperăm că veţi naviga peSite-ul nostru şi că îl veţi considera util. Întreg conţinutul Site-ului, aspectul şi dinamica acestuia, elementele de design, mărcile comerciale şi de servicii, siglele, conţinutul textual, elementele de grafică, cele audio, imaginile, reprezentările grafice, fişierele audio şi video, datele şi compilaţiile de date (denumite în continuare **“Conţinutul Zoetis”**) sunt proprietatea companiei Zoetis, a filialelor sau companiilor asociate sau a licenţiatorilor sau partenerilor săi, în absenţa unor specificări contrare, şi sunt fără excepţie protejate juridic, conform legilor, reglementărilor şi acordurilor federale şi statale din SUA, cât şi a celor aplicabile în afara SUA. Termenul “**Site**” presupune **“Conţinutul Zoetis”,** cu excepţia situaţiilor în care contextul indică în mod clar o altă interpretare sau a unei specificări scrise şi explicite din partea companiei noastre**.** Zoetis îşi rezervă dreptul de a modifica sau elimina materiale de pe Site în orice moment consideră oportun.

Zoetis vă acordă dreptul limitat, neexclusiv, netransferabil şi necesionabil de a accesa şi vizualiza acest Site în conformitate cu aceşti Termeni de Utilizare şi doar în scopuri personale şi non-comerciale. Nu aveţi dreptul de a distribui, modifica, transmite, reutiliza, retrimite, afişa public, redacta public sau crea alte materiale care incorporează Conţinut Zoetis fără permisiunea scrisă explicită a companiei Zoetis. Toate menţiunile anexate sau incluse în acest Site, referitoare la drepturile de proprietate, trebuie respectate întocmai, fără modificări. Utilizarea Conţinutului Zoetis în orice alte scopuri este interzisă, cu excepţia cazului în care este permisă în mod special de Zoetis.

**PRIN ACCESAREA, VIZUALIZAREA ŞI UTILIZAREA ACESTUI SITE, SUNTEŢI DE ACORD CĂ ORICE FOLOSIRE NEAUTORIZATĂ A CONŢINUTULUI ZOETIS DE CĂTRE DUMNEAVOASTRĂ POATE ÎNCĂLCA LEGISLAŢIA PRIVIND DREPTUL DE AUTOR, MĂRCILE ÎNREGISTRATE, CONFIDENŢIALITATEA ŞI/SAU PUBLICITATEA, PRECUM ŞI REGLEMENTĂRILE ŞI REGULAMENTELE ÎN DOMENIUL COMUNICĂRII. SUNTEŢI DE ACORD CĂ ZOETIS ESTE LIBERĂ DE ORICE RĂSPUNDERE SAU OBLIGAŢIE ÎN CAZ DE UTILIZARE NEAUTORIZATĂ A SITE-ULUI.**

1. **Restricţii privind accesul pe site.** Utilizarea Conţinutului Zoetis sau a Site-ului în alte moduri decât cele permise explicit de către Zoetis este interzisă. Fără a restrânge caracterul general al prevederilor de mai sus, vi se interzice să vindeţi, republicaţi, acordaţi drept de utilizare, redistribuiţi, sau folosiţi acest site în alte moduri decât cele admise prin documentul de faţă, fără a avea acordul explicit şi exprimat în scris din partea Zoetis. De asemenea, vi se interzice orice interferare sau încercare de a interfera cu funcţionarea adecvată a Site-ului, fie direct sau indirect, sau prin programe, dispozitive, aplicaţii, rutine soft, roboţi web, roboţi exploratori (spiders), roboţi de indexare a informaţiilor (crawlers) sau alte procese de operare automată sau manuală, fără consimţământul explicit şi exprimat în scris din partea Zoetis; să colectaţi, extrageţi şi prelucraţi conţinuturile acestui Site folosind tehnici de webscraping şi webmining; să adăugaţi coduri sau să inseraţi date sau conţinut textual ascuns pe Site; să accesaţi sau să încercaţi să accesaţi în orice alte scopuri alte zone ale sistemelor informatice Zoetis sau informaţiile conţinute de acestea; să efectuaţi acţiuni care impun o sarcină nerezonabilă sau disproporţionat de mare asupra infrastructurii care susţine funcţionarea site-ului Zoetis’s; să realizaţi oglindirea (mirroring) sau reafişarea integrală sau parţială a Site-ului prin tehnici de încadrare sau alte tehnici care permit redarea unei porţiuni din Site sau reafişarea prin orice altă manieră a mărcii înregistrate Zoetis, a siglei, a denumirii comerciale sau a altor informaţii protejate prin dreptul de proprietate intelectuală, inclusiv imagini, cadre, conţinuturi, elemente de prezentare/design regăsibile pe oricare din paginile Site-ului. Zoetis poate revoca, la alegerea sa, toate drepturile de acces pe acest Site.
2. **Utilizarea inadecvată a Site-ului.** Vi se interzice să utilizaţi Site-ul cu rea-credinţă şi să încărcaţi, postaţi sau transmiteţi sub o altă formă materiale care au conţinut abuziv, ameninţător, calomniator, denigrator, ofensator, contestabil, obscen, instigator, pornografic, fraudulos, înşelător, care induce în eroare, blasfemios sau de orice manieră susceptibile a fi ilicite sau inadecvate, inclusiv dar fără a se limita la orice materiale care ar putea caracteriza sau încuraja comportamente calificabile drept infracţiuni, care ar putea antrena răspunderea civilă sau ar încălca altfel legile, inclusiv pe cele privind drepturile de autor, mărcile comerciale sau alte drepturi de proprietate intelectuală ale unei terţe persoane.
3. **Lipsa garanţiilor privind conţinuturile indirecte.** Anumite link-uri de pe acest site web pot trimite către resurse localizate pe servere care nu sunt deţinute sau nu se află sub controlul Zoetis. Aceste link-uri sunt furnizate doar din raţiuni de utilitate. Zoetis nu răspunde de conţinutul respectivelor site-uri de destinaţie sau de măsura în care acestea sunt disponibile sau pot fi accesate. Includerea pe Site a link-urilor către un alt site web, sau menţionarea altor produse sau servicii prin indicarea denumirii lor comerciale, a fabricantului acestora sau prin alte referiri nu constituie sau constituie o garanţie sau recomandare din partea Zoetis. Zoetis nu oferă niciun fel de garanţii sau declaraţii cu privire la acurateţea, actualitatea sau caracterul integral al informaţiilor cuprinse pe astfel de site-uri. Accesul la alte site-uri prin link-urile oferite pe acest Site se va realiza pe riscul propriu, Zoetis declinându-şi orice răspundere corelată utilizării de către dumneavoastră a acestor site-uri sau antrenată de conţinutul sau informaţiile cuprinse pe acestea.

**SUNTEŢI DE ACORD CĂ ZOETIS VA FI LIBERĂ DE ORICE RESPONSABILITATE SAU RĂSPUNDERE CU PRIVIRE LA INFORMAŢIILE, APLICAŢIILE SAU MATERIALELE DE PE SITE-URILE ACCESIBILE PRIN LINK-URI.**

1. **Mărci comerciale.** Mărcile comerciale, siglele, mărcile de servicii sau imaginea comercială (reunite sub denumirea colectivă de “Mărci Comerciale”) afişate pe Site, fie că apar sau nu cu majuscule, cu italice sau cu simbolul de marcă înregistrată, sunt mărci comerciale înregistrate sau neînregistrate aparţinând companiei Zoetis, afiliaţilor, a companiilor asociate, a licenţiatorilor săi sau partenerilor săi comerciali, cu excepţia unor specificări contrare. În plus, toate antetele, graficele personalizate, pictogramele de navigare şi script-urile pot reprezenta mărci înregistrate ale companiei Zoetis şi nu pot fi reproduse, parţial sau în întregime, fără acordul în scris prealabil al Zoetis. Recunoaşteţi faptul că Mărcile comerciale utilizate şi afişate pe acest Site sunt şi vor rămâne proprietatea exclusivă a Zoetis sau a deţinătorului de Mărcă Comercială. Nimic din ceea ce conţine acest Site nu se va interpreta, prin implicaţie, prin exceptare sau în altă manieră, în sensul conferirii de licenţă sau drepturi cu privire la sau asupra Mărcilor Comerciale, fără permisiunea explicită şi acordată în scris de către Zoetis sau deţinătorul Mărcii Comerciale. Întrebuinţarea neautorizată a Mărcilor Comerciale reprezentate pe Site sau a conţinutului acestuia, în afara permisiunilor acordate prin aceşti termeni de Utilizare, este interzisă.
2. **Drepturi de autor.** Orice parte şi întregul Conţinut şi alte lucrări originale Zoetis de pe Site (denumite colectiv “***Lucrări***”) sunt lucrări sub drept de autor aparţinând Zoetis, afiliaţilor săi, companiilor asociate, licenţiatorilor sau partenerilor săi comerciali şi sunt protejate de legislaţia SUA privind drepturile de autor şi de alte legi şi prevederi stipulate în acest domeniu. Cu excepţia dreptului limitat de a accesa şi vizualiza Conţinutul Zoetis, prevăzut de aceşti Termeni de Utilizare, Zoetis nu vă acordă niciun alt privilegiu sau drept asupra niciunei Lucrări. Acceptaţi faptul că utilizarea de orice altă manieră a Lucrărilor, incluzând fără excepţie reproducerea, modificarea, distribuirea, transmiterea, republicarea, afişarea sau redarea publică a acestora fără consimţământul prealabil exprimat în scris din partea Zoetis este interzisă. Vă angajaţi să nu decompilaţi, dezasamblaţi, aplicaţi tehnici de inginerie inversă, sau să încercaţi să reconstruiţi, identificaţi sau descoperiţi codul sursă, conceptele de bază, tehnicile de construcţie a interfaţei cu utilizatorul sau algoritmii care stau la baza site-ului prin niciun mijloc disponibil, în afara cazului în care aplicarea interdicţiei menţionate este interzisă prin legile în vigoare. Acordăm multă seriozitate protecţiei drepturilor de autor, deţinute de noi sau de alţii. În cazul în care credeţi că acest Site conţine elemente care aduc atingere drepturilor dumneavoastră de autor, vă rugăm să urmaţi procedurile menţionate la punctul 12 din acest document.
3. **Politica de confidenţialitate.** Zoetis vă respectă confidenţialitatea. Vă rugăm să citiţi Politica de Confidenţialitate a companiei noastre (vă rugăm accesaţi link-ul din partea introductivă a acestor Termeni de Utilizare) pentru a afla care sunt informaţile pe care le colectăm, modul în care le utilizăm şi opţiunile pe care vi le oferim.
4. **Înregistrare.** Vă puteţi crea un cont de utilizator sau vă puteţi înregistra pe Site. Dacă alegeţi să faceţi acest lucru, informaţiile pe care ni le furnizaţi trebuie să fie corecte, actuale şi complete, şi trebuie să fiţi de acord să vă asumaţi responsabilitatea pentru modul în care este utilizat contul dumneavoastră, să păstraţi securitatea numelui de utilizator şi a parolei alocate. Nu vi se permite să creaţi conturi de utilizator sau să încărcaţi fişiere pe site (definite mai jos) altfel decât în nume propriu.
5. **Postări pe Site (inclusiv Publicări).** Dacă (i) aveţi cel puţin 18 ani şi aţi împlinit vârsta la care sunteţi considerat major în ţara în care locuiţi, (ii) sunteţi minor emancipat de sub autoritatea tutelară sau (iii) aveţi consimţământul legal al părinţilor sau tutorelui legal, puteţi opta să furnizaţi, să puneţi la dispoziţia Zoetis sau să publicaţi sau încărcaţi pe Site sugestii, comentarii, idei, recomandări de îmbunătăţire, informaţii, date personale sau de altă natură, texte, imagini, şi alte lucrări de creaţie originale (denumite colectiv, “***Publicări***”). **VĂ RUGĂM SĂ REŢINEŢI CĂ, ÎN CAZUL ÎN CARE AVEŢI VÂRSTA SUB 13 ANI, NU VI SE PERMITE SĂ FURNIZAŢI INFORMAŢII PERSONALE PRIN INTERMEDIUL ACESTUI SITE, INCLUSIV, DAR NU NUMAI, PUBLICĂRI.**

Dacă publicaţi materiale pe site, acordaţi Zoetis şi afiliaţilor, reprezentanţilor, angajaţilor şi cesionarilor săi licenţă (care poate fi sub-licenţiabilă pe multiple niveluri şi către terţe părţi, inclusiv alţi utilizatori ai acestui Site) irevocabilă, permanentă, neexclusivă, gratuită, şi nelimitată internaţional de a reproduce, afişa public, arhiva, distribui, adapta, modifica, publica, redacta, traduce, crea lucrări derivate din materialele respective şi alternativ, de a utiliza Publicările dumneavoastră în întregime sau parţial (inclusiv date precum numele, aspectul, vârsta şi sexul dumneavoastră) în orice format media cunoscut în prezent sau ulterior, în orice manieră sau în orice scop, inclusiv dar fără limitare la publicarea acestora pe Site şi pe orice materiale promoţionale aferente în formă tipărită sau digitală, orice alte materiale publicitare şi de promovare, precum şi în vederea dezvoltării de produse şi servicii. Confirmaţi că sunteţi exclusiv responsabil de toate comunicările, materialele şi sugestiile pe care le transmiteţi sau postaţi pe Site.

Declaraţi şi garantaţi că: (a) aţi împlinit vârsta la care sunteţi considerat major în ţara în care locuiţi, sunteţi minor emancipat de sub autoritatea tutelară sau aveţi consimţământul legal al părinţilor sau tutorelui; (b) deţineţi drepturi exclusive asupra Publicărilor dumneavoastră sau, alternativ, aţi obţinut toate drepturile necesare asupra acestora, pentru a vă permite să acordaţi Zoetis drepturile menţionate anterior asupra Publicărilor dumneavoastră; (c) Publicările dumneavoastră nu aduc atingere drepturilor de proprietate intelectuală, drepturilor privind confidenţialitatea sau oricăror drepturi legale sau morale ale unei terţe părţi; (e) Publicările sunt legale; (e) Publicările nu includ conţinut dăunător, precum viruşi, malware, sau spam; (f) Publicările nu sunt denigratoare, defăimatoare sau calomnioase la adresa Zoetis sau a oricăror terţe părţi; (g) nu veţi pretinde returnarea Publicărilor; şi (g) nu veţi emite niciun fel de pretenţii împotriva Zoetis sau a afiliaţilor, reprezentanţilor, angajaţilor sau cesionarilor companiei în legătură cu aceste materiale.

Zoetis şi afiliaţii, reprezentanţii, angajaţii şi cesionarii săi vor avea libertatea de a utiliza orice idei, concepte, know-how sau tehnici conţinute/utilizate în Publicările dumneavoastră, în orice scopuri, fără limitare temporală sau zonală, fără consimţământul dumneavoastră sau obligaţia de a vă compensa financiar, ceea ce include dar nu se limitează la dezvoltarea, fabricarea şi comercializarea produselor, şi nu veţi obţine niciun drept, titlu sau interes patrimonial (inclusiv drepturi de coproprietate asupra conţinutului Site-ului sau a oricăror alte materiale) prin publicarea acestora. Încărcarea de materiale pe site este condiţionată suplimentar de declaraţia de renunţare definitivă şi irevocabilă din partea dumneavoastră (şi a oricărei alte persoane menţionate în aceasta) la orice pretenţii compensatorii pentru utilizarea Publicărilor de către Zoetis şi afiliaţii, reprezentanţii, angajaţii şi cesionarii săi şi/sau la orice drept asociat utilizării respective pe care l-aţi putea avea în temeiul legii dreptului de autor, dreptului de publicare, dreptului privind confidenţialitatea, legislaţiei privind calomnia şi/sau oricăror alte legi de drept cutumiar sau la orice revendicări îndreptăţite conform legislaţiei aplicabile din orice jurisdicţie. Prin prezentul document renunţaţi la orice potenţiale drepturi morale asupra Publicărilor şi posibilelor utilizări ale acestora, în întreaga lume.

1. **Caracterul neconfidenţial al Publicărilor.** Sub rezerva oricăror termeni şi condiţii aplicabile prevăzute în Politica noastră de Confidenţialitate sau în altă parte pe Site (de exemplu, conform termenilor şi condiţiilor care se aplică Publicărilor), Publicările sunt şi vor fi considerate neconfidenţiale şi Zoetis nu va avea niciun fel de obligaţii în acest sens cu privire la informaţiile respective.

**Zoetis ÎŞI reZervĂ DREPTUL DE A COOPERA PE DEPLIN CU ORICE AUTORITĂŢI DE APLICARE A LEGII CARE SOLICITĂ SAU IMPUN COMPANIEI ZOETIS DEZVĂLUIREA IDENTITĂŢII ORICĂREI PERSOANE CARE ÎNCARCĂ FIŞIERE PE SITE SAU ALTE INFORMAŢII SAU MATERIALE.**

1. **Monitorizarea Site-ului.** Periodic, Zoetis poate monitoriza, revizui, bloca sau elimina Publicările dumneavoastră; Zoetis nu are însă obligaţia de a face acest lucru şi îşi declină orice responsabilitate sau răspundere generată de conţinutul materialelor respective sau antrenată de existenţa oricăror erori, defăimări, calomnii, denigrări, omisiuni, neadevăruri, limbaj obscen, aspecte pornografice, exprimări blasfemioase, ameninţări sau inexactităţi din conţinutul Publicărilor. Utilizatorii vor fi exclusiv responsabili şi sancţionabili pentru toate Publicările, activităţile sau transferurile realizate prin utilizarea numelui sau contului lor, pentru orice încălcare a dreptului de proprietate, a legilor privind mărcile înregistrate sau a oricăror alte drepturi. Zoetis nu are obligaţia de a găzdui, afişa sau distribui Publicări şi poate oricând, la latitudinea sa, să elimine sau refuze orice Publicare, indiferent de motiv. Zoetis nu este responsabilă de pierderea, furtul sau deteriorarea de orice natură a Publicărilor.
2. **Notificări cu privire la încălcarea drepturilor de autor.** Zoetis respectă dreptul de proprietate intelectuală, şi pretindem acelaşi lucru de la dumneavoastră şi de la toţi utilizatorii Site-ului nostru. Dacă aveţi motive să credeţi că Site-ul permite accesul la lucrări protejate prin drept de autor care vă aparţin într-o manieră care aduce atingere dreptului de autor, vă rugăm să ne informaţi.
3. **Declaraţii anticipative.** Acest site web poate conţine declaraţii anticipative referitoare la performanţele financiare sau operative ale companiei Zoetis, planuri şi perspective de afaceri ale acesteia, portofolii de produse şi produse în curs de dezvoltare, declaraţii care implică riscuri şi elemente de incertitudine. Aceste riscuri şi incertitudini se referă, printre altele, la incertitudinile inerente cercetării şi dezvoltării din domeniul farmaceutic; la deciziile autorităţilor de reglementare cu privire la aprobarea şi momentul aprobării cererilor de autorizare pentru punerea pe piaţă a unui medicament şi a cererilor complementare de autorizare, precum şi la deciziile acestora privind etichetarea şi alte aspecte care ar putea afecta disponibilitatea şi potenţialul comercial al produselor Zoetis; dezvoltări competitive; capacitatea de a comercializa cu succes atât produse noi cât şi produse existente; contestări ale validităţii şi conformităţii brevetelor deţinute de Zoetis; şi condiţii economice generale, precum rata dobânzilor şi fluctuaţiile ratei de schimb valutar. Acest gen de riscuri şi incertitudini pot conduce la apariţia unui decalaj între rezultatele concrete şi cele anticipate, incluzând aici riscurile prezentate în detaliu în rapoartele Zoetis înaintate Comisiei de Valori Mobiliare şi Burse din SUA. Zoetis nu-şi asumă obligaţia de a actualiza niciuna din declaraţiile sale anticipative, ca urmare a apariţiei de noi informaţii sau ca rezultat al unor evenimente sau evoluţii viitoare.
4. **Disponibilitate şi accesibilitate.** Zoetis nu garatează că Site-ul va fi permanent funcţional. Trebuie să anticipaţi că funcţionarea on-line a Site-ului poate fi periodic întreruptă pentru mentenanţă, actualizări ale conţinutului şi design-ului şi alte modificări care pot face ca acesta să fie indisponibil. Zoetis nu susţine sau garantează compatibilitatea Site-ului cu echipamentul hardware, aplicaţiile software sau motoarele de căutare pe care le folosiţi.
5. **LIMITAREA RĂSPUNDERII.** Utilizarea Site-ului se face pe propriul risc. Zoetis depune toate eforturile rezonabile pentru a include pe Site informaţii precise şi actuale; totuşi, având în vedere rapiditatea cu care se transformă informaţiile, Zoetis nu poate emite niciun fel de declaraţii sau garanţii cu privire la acurateţea acestora .

**ZOETIS ÎŞI DECLINĂ ORICE RĂSPUNDERE SAU RESPONSABILITATE CU PRIVIRE LA SIGURANŢA, ACURATEŢEA, VALIDITATEA, OPORTUNITATEA, UTILITATEA SAU EXHAUSTIVITATEA INFORMAŢIILOR DE PE SITE.**

**ZOETIS SAU ORICE ALTĂ PARTE IMPLICATĂ ÎN CREAREA, PRODUCEREA SAU PUNEREA LA DISPOZIŢIE A ACESTUI SITE ESTE, INDIFERENT DE CIRCUMSTANŢE, EXONERATĂ DE ORICE RĂSPUNDERE CARE REZULTĂ DIN ACCESAREA, UTILIZAREA SAU INCAPACITATEA DE A ACCESA SAU UTILIZA SITE-UL, CEEA CE INCLUDE DAR NU SE LIMITEAZĂ LA ORICE DAUNE, INCLUSIV DAR NU NUMAI DAUNE DIRECTE, ACCIDENTALE, SECUNDARE, INDIRECTE, SPECIALE SAU EXEMPLARE, SAU DAUNE CARE DERIVĂ DIN PIERDEREA PROFITULUI, PIERDERI DE DATE SAU ÎNTRERUPEREA ACTIVITĂŢII.**

**INDIFERENT DE CIRCUMSTANŢE, SUMA TOTALĂ MAXIMĂ CE POATE FI ACORDATĂ DE ZOETIS PENTRU ACŢIUNILE ÎN DESPĂGUBIRE AVÂND CA TEMEI SAU VIZÂND ACEST SITE NU VA DEPĂŞI CUANTUMUL DE O SUTĂ DE DOLARI ($100.00).**

Aceste restricţii includ în mod nelimitativ daune aduse computerului dumneavoastră sau viruşi care l-ar putea infecta. Zoetis nu susţine sau garantează că fişierele disponibile pentru descărcare pe acest Site nu sunt susceptibile de infecţii cu viruşi, viermi, cai troieni sau alte coduri cu atribute de contaminare şi distrugere.

**fără a limita cele de mai sus, toate elementele de pe site sunt furnizate “ca atare”, în absenţa oricărei declaraţii, garanţii sau confirmări de orice natură, fie explicită sau implicită, inclusiv dar nu numai garanţii de vandabilitate, de adecvare la un anumit scop specific şi privind posibila încălcăre a drepturilor de proprietate asupra conţinutului site-ului.**

**orice pretenţie sau acţiune în justiţie având ca temei sau fiind în orice fel corelată cu acest site trebuie demarată în termen de un (1) an de la apariţia temeiului pentru acţiune.**Confirmaţi şi acceptaţi că, prin utilizarea internetului pentru a accesa acest Site, puteţi suporta costurile impuse de furnizorul dumneavoastră de internet mobil, internet fix sau de alte mijloace de acces la internet, în funcţie de contractul pe care l-aţi încheiat cu furnizorul dumneavoastră. Confirmaţi că sunteţi exclusiv responsabil de achitarea plăţilor respective. Sunteţi de acord să utilizaţi acest Site în conformitate cu cerinţele impuse de furnizorul dumneavoastră de internet mobil, internet fix sau de alte mijloace de acces la internet.

**este posibil ca legislaţia aplicabilă în anumite jurisdicţii să interzică excluderile privind garanţiile implicite sau alte aspecte, şi prin urmare este posibil ca unele dintre excluderile respective să nu vi se aplice .**

1. **Nulitate prin interdicţie legală.** Utilizarea oricărei secţiuni a acestui Site este nulă acolo unde este interzisă prin lege. Deşi informaţiile de pe acest site sunt accesibile utilizatorilor din întreaga lume, nu toate produsele sau serviciile menţionate pe acest site sunt disponibile tuturor persoanelor sau în toate zonele geografice sau de jurisdicţie. Verificaţi dacă legislaţia dumneavoastră locală prevede restricţii sau limitări privind excluderea garanţiilor implicite. Zoetis şi rezervă dreptul de a limita furnizarea de produse sau servicii către orice persoană fizică, regiune geografică sau de jurisdicţie şi/sau de a limita cantitatea oricăror produse sau servicii furnizate. Nu puteţi accesa acest site dacă sunteţi cetăţean sau rezident al unei ţări către care Statele Unite a limitat prin embargo livrarea de produse, sau dacă dumneavoastră sau afiliaţii dumneavoastră figuraţi pe lista *Specially Designated Nationals* (Entităţi Desemnate în mod special), emisă de Departamentul de Trezorerie al Statelor Unite sau în *Table of Denial and Prohibition Orders* (Tabelul de ordine privind restricţionarea) al Departamentului de Comerţ al Statelor Unite. Oricare dintre ofertele pentru oricare dintre produsele sau serviciile oferite pe acest site sunt invalide acolo unde legea o interzice**.**
2. **Despăgubiri**. Nu trebuie să utilizaţi acest site în mod ilegal. Prin utilizarea acestui site, confirmaţi că intenţionaţi să o faceţi în mod legal. Sunteţi de acord să oferiţi despăgubiri, protecţie şi garanţii companiei Zoetis, funcţionarilor, directorilor, angajaţilor, agenţilor, furnizorilor, prestatorilor de servicii, licenţiatorilor şi partenerilor terţi împotriva oricăror pierderi, cheltuieli, daune şi costuri, inclusiv onorarii rezonabile pentru servicii juridice, care rezultă din utilizarea ilegală a acestui site, nerespectarea declaraţiilor şi garanţiilor oferite, sau din nerespectarea acestor termeni de utilizare sau din orice activitate legată de contul dumneavoastră (inclusiv abateri din neglijentă sau intenţionate) întreprinsă de dumneavoastră sau de către o altă persoană care accesează Site-ul utilizând contul dumneavoastră.
3. **Contractul şi modificarile aduse acestuia.** Aceşti Termeni de Utilizare, împreună cu Politica de Confidenţialitate a companiei şi orice alte condiţii sau prevederi specifice (spre exemplu, cele aplicabile în cazul Publicărilor), constituie integralitatea acordului dintre dumneavoastră şi Zoetis cu privire la acest Site şi prevalează asupra oricăror acorduri, declaraţii sau înţelegeri prealabile, scrise sau verbale. Aceşti Termeni de Utilizare nu pot fi modificaţi sau completaţi fără consimţământul prealabil, în scris, din partea Zoetis. Zoetis poate oricând aduce modificări sau completări la aceşti Termeni de Utilizare şi la Politica de Confidenţialitate fără a vă notifica în acest sens. Vă recomandăm să recitiţi periodic aceşti Termeni de Utilizare pentru a afla dacă li s-au adus modificări sau completări, deoarece utilizarea în continuare a Site-ului după apariţia modificării sau completării implică faptul că sunteţi de acord cu aceşti Termeni de Utilizare, în forma modificată. În cazul în care oricare dintre prevederile stipulate în aceşti Termeni de Utilizare este calificată ca ilegală, invalidă sau inaplicabilă conform legislaţiei actuale sau viitoare, înţelegeţi şi sunteţi de acord ca prevederea sau clauza calificată astfel drept ilegală, invalidă sau inaplicabilă să fie aplicată în măsura permisă de lege, respectiv înlocuită fără a afecta aplicabilitatea clauzelor şi prevederilor rămase, păstrându-se totodată pe cât posibil intenţia care a stat la baza prevederii originale. Eşecul de a apăra în justiţie anumite drepturi încălcate, datorită unei omisiuni din prezentul document, nu reprezintă o renunţare din partea Zoetis la dreptul de a pune în aplicare drepturile afectate prin încălcarea respectivă sau orice altă încălcare.
4. **Legile care guvernează acest site.** Aceşti termeni de utilizare şi utilizarea de către dumneavoastră a acestui Site şi a oricăror informaţii incluse pe Site sau a produselor şi serviciior furnizate prin intermediul Site-ului, precum şi informaţiile de ordin personal pe care ni le-aţi putea furniza prin intermediul Site-ului vor fi guvernate de legile şi reglementările Statelor Unite ale Americii şi de legile statului New Jersey, fără referire la conflictul principiilor juridice. Legile, cerinţele de reglementare şi practicile medicale ale altor state pot fi diferite de cele aplicabile în Statele Unite.
5. **Accept pentru utilizarea datelor în SUA şi în alte state.** Zoetis este o companie globală şi bazele de date în care vor fi stocate informaţiile dumneavoastră personale pot fi localizate în Statele Unite şi în alte state a căror legislaţie este posibil să nu vă garanteze acelaşi nivel de protecţie a datelor personale ca cel al ţării în care locuiţi. Prin utilizarea acestui Site, acceptaţi orice formă de transfer, prelucrare sau stocare a datelor dumneavoastră personale în afara ţării dumneavoastră de reşedinţă.
6. **Soluţionarea litigiilor.** Orice acţiune sau procedură juridică în legătură cu acest site va fi înaintată exclusiv unui tribunal de stat sau federal din jurisdicţia statului New Jersey.

**Data ultimei actualizări:**

Aceşti Termeni de Utilizare au fost ultima dată actualizaţi pe 11 februarie 2013.